અગાઉ ઇન્દીરા સર્કલ પાસે રહેતા વણીક રહીશ રમણીકભાઇ સંઘવીએ આત્મહત્યા કરી લેનાર સુધીરભાઇ કોઠારી વિરૂધ્ધ પોલીસમાં ફરીયાદ કરી હતી. જેમાં ગુલમહોર રેસીડન્સીમાં આવેલ ફલેટ જે પત્ની જશુમતીબેનના નામે ખરીદ કરેલ હતો તે પત્નીના અવસાન બાદ પૌત્ર પીનાકના નામે હતો. બાદમાં બેંક લોનના હપ્તા તથા ઘર ખર્ચ માટે પૌત્ર પીનાકે અમુક લોકો પાસેથી ૧૧.પ૦ લાખ લીધા હતા. તે પેટે ર લાખનો ચેક અને ૪ લાખ રોકડા આપ્યા હતા છતાં પાંચ લાખની માંગણી થઇ રહી છે. પૌત્ર પીનાક વ્યાજની ચુકવણી કરી શકે તેમ ન હોય તેની પાસેથી બળજબરીથી મામુલી રકમમાં ઓફીસનું સાટાખત કરાવી લઇ વધુ પૈસાની માંગણી થતી હોવાની ફરીયાદ પણ થઇ હતી. આ બાબતે સમાધાન થયાનુ કહેવાય છે.